**ZAPISNIK SA SJEDNICE ŠKOLSKOG ODBORA ODRŽANE DANA**

 **10. VELJAČE 2017. GODINE**

Sjednica je započela u 14: 00 sati u prostoru zbornice Matične škole u Končanici.

**Nazočni**: Višnja Veber Malina, predsjednica, članovi: Darko Holinka, Danijel Lipušić, Romana Jurić i ravnatelj škole Jaromir Vrabec

 **Opravdano odsutni:** Miran Husak, Vera Vystyd i Zlatko Bakunić

 **Voditeljica zapisnika**: Drahuška Bakunić, tajnica škole

 Predsjednica Školskog odbora Višnja Veber Malina otvara sjednicu, pozdravlja prisutne i konstatira kako postoji kvorum za donošenje pravovaljanih odluka i predlaže sljedeći:

**Dnevni red:**

1. Usvajanje zapisnika s prethodne sjednice Školskog odbora

2. Rješavanje po natječaju za radna mjesto učitelja/ice

 - glazbene kulture na neodređeno, nepuno radno vrijeme, 22 sata ukupno radno vrijeme.

 - biologija na neodređeno, nepuno radno vrijeme, 8 sati ukupno radno vrijeme.

 - češki jezik na određeno, puno radno vrijeme.

 3. Plan javne nabave za 2017.godinu.

 4. Prihvaćanje Financijskog izvješća za razdoblje od 1.1.2016.-31.12.2016.godine.

 5. Razno

Jednoglasno je usvojen predloženi dnevni red školskog odbora.

**Ad.1.** Jednoglasno je usvojen zapisnik s prethodne sjednice školskog odbora.

**Ad.2.** Na raspisani natječaj za učitelja **glazbene kulture** na neodređeno, nepuno radno vrijeme, ukupno 22 sata tjedno ravnatelj Jaromir Vrabec je donio odluku da se Dalibor Kolar, primi do 5 mjeseci. Prisutni članovi školskog odbora jednoglasno su dali suglasnost na odluku ravnatelja da se Dalibor Kolar primi u radni odnos učitelja glazbene kulture do

5 mjeseci.

Na raspisani natječaj za **učitelja biologije** na neodređeno, nepuno radno vrijeme, ukupno 8 sati tjedno prispjela je molba Ivane Jovanović , dipl. učiteljica razredne nastave s pojačanim prirodoslovljem, koja nije stručna, ali poznaje češki jezik.**.** Ravnatelj Jaromir Vrabec je donio odluku da se Ivana Jovanović primi do 5 mjeseci. Prisutni članovi školskog odbora jednoglasno su dali suglasnost na odluku ravnatelja da se Ivana Jovanović primi u radni odnos do 5 mjeseci.

Na radno mjesto učitelja **češkog jezika** na određeno, puno radno vrijeme( zamjena za bolovanje učiteljice Kvjete Fiala), prispjela je molba Dalie Olujić., mag. bohemistike i mag. francuskog jezika i književnosti, prevoditeljsko-kulturološki smjer. Ona nije stručna zato što nema pedagoško –psihološku izobrazbu, upoznaje članove školskog odbora ravnatelj Jaromir Vrabec. Nakon provedenog glasovanja članovi školskog odbora jednoglasno su dali suglasnost na odluku ravnatelja da se Dalia Olujić primi na radno mjesto učiteljice češkog jezika do povratka učiteljice Kvjete Fiala s bolovanja, a najduže do 5 mjeseci.

**Ad.3.** S planom javne nabave za 2017. godinu članove školskog odbora upoznala je Sanja Karnik-Holinka, voditelj računovodstva.

Nakon provedenog glasovanja jednoglasno je prihvaćen Plan javne nabave za 2017.godinu.

**Ad.4.** S financijskim izvješćem za razdoblje od 1.1.2016. do 31.12.2016.godine članove školskog odbora je upoznala Sanja Karnik-Holinka.

Nakon provedenog glasovanja Financijsko izvješće za razdoblje od 1.1. 2016. do 31. 12.2016. godine jednoglasno je prihvaćeno.

**Ad.5.** Pod točkom razno član školskog odbora Danijel Lipušić je apelirao na učitelje da se upozori učenike da malo pripaze i ne bacaju smeće okolo. Ravnatelj škole Jaromir Vrabec je obećao da će upoznati i razredne učitelje i da na satovima razrednika upozore učenike. Predsjednica školskog odbora Višnja Veber Malina je predložila ravnatelju Jaromiru Vrabec postavljanje prometne signalizacije da se vozače upozori da se radi o blizini škole i da su djeca na putu i da treba usporiti vožnju. Ravnatelj upoznaje članove da je bio na sastanku kod načelnika općine Končanica, Zlatka Bakunića koji ga je obavijestio da se u srpnju 2017.godine predviđa rekonstrukcija ( kružni tok) centra Končanice što uključuje i izgradnju pješačke staze. Članovi školskog odbora suglasni su da za iduću sjednicu školskog odbora načelnik općine, a inače član školskog odbora, Zlatko Bakunić, pripremi izvješće na tu temu.

Sjednica školskog odbora je završila u 14:20 sati.

Voditelj zapisnika: Predsjednica Školskog odbora:

Drahuška Bakunić Višnja Veber Malina